**נאום מפקד מג"ב בטקס החלפת פיקוד- מג"ב עוטף ירושלים- 21.4.21**

**מפקד מחוז ירושלים ידידי - ניצב דורון תורג'מן.**

**אלוף פיקוד המרכז- תמיר ידעי**

**מפקד עוטף ירושלים היוצא, תת ניצב מאיר אליהו**

**מפקד עוטף ירושלים הנכנס, תת ניצב יובל שלמה**

**ר' קשת צבעים- עופר אינדי.**

**מ' יח' המעברים- עופר גנון.**

**מת"ק עוטף- עלא סעד.**

**רפול אנגל- סגן ראש מועצת מטה בנימין.**

**מח"ט בנימין- יהונתן שטינברג.**

**ספ"כ משמר הגבול**

**ספ"כ עוטף ירושלים.**

**משפחת שלמה היקרה**

**משפחת אליהו היקרה**

**מכובדיי כולם!**

* בפתח דבריי, אפתח בפסוק מספר הנביא ישעיהו, המבטא הצהרת נאמנות מוחלטת לשמירה והגנה על ארץ ישראל ובירתה עיר הקודש ירושלים.

## "לְמַ֤עַן צִיּוֹן֙ לֹ֣א אֶחֱשֶׁ֔ה, וּלְמַ֥עַן יְרוּשָׁלַ֖יִם לֹ֣א אֶשְׁק֑וֹט.

## עַד־יֵצֵ֤א כַנֹּ֙גַהּ֙ צִדְקָ֔הּ,  וִישׁוּעָתָ֖הּ כְּלַפִּ֥יד יִבְעָֽר

* ואוסיף, בתפילת העמידה יש ח"י ברכות, והברכה הראשונה מיוחסת ל מגן אברהם.
* בָּרוּךְ אַתָּה יְהֹוָה, אֱלֹהֵינוּ וֵאלֹהֵי אֲבוֹתֵינוּ, אֱלֹהֵי אַבְרָהָם, אֱלֹהֵי יִצְחָק וֵאלֹהֵי יַעֲקֹב. מֶלֶךְ עוֹזֵר וּמוֹשִׁיעַ וּמָגֵן. בָּרוּךְ אַתָּה יַהַוַהַ, **מָגֵן אַבְרָהָם.**
* והמשכו כעבור 1000- שנים, **במגן דוד** , דוד המלך, אשר הקים את העיר ירושלים והחל בבנין מקדשה.
* ועם חורבן הבית השני, נאלמו יכולות כוח המגן העצמאי והריבוני עד להופעתו של צה"ל- **צבא ההגנה** לישראל, אשר הוקם בתוך מלחמת העצמאות, על בסיס המחתרות ובעיקרן ההגנה שהוקמה ב 1920.
* צה"ל של היום עם תפיסת ביטחון לאומי ,איתנה, נוסף המרכיב הרביעי **ההגנה** לצד, **ההתראה, הרתעה, והכרעה.**
* והיום בסיפוק רב, אנו מציינים חמש עשרה שנים להחלטת הממשלה, אשר קבעה כי האחריות לביטחון הפנים **וההגנה על עוטף ירושלים תוטל** **על משמר הגבול.**
* החלטה היסטורית ומכוננת, המטילה אחריות משימתית טריטוריאלית, מהווה גם ציון דרך ובעלת משמעות רבה עבור משמר הגבול ומורשתו, המביא גם לביטוי את האימון, הרוחשים למקצועיותם ולפועלם של הלוחמים והמפקדים.
* גם למשימה זאת, החייל נערך וידע לממש את אחריותו בהגנה על ירושלים.
* לפני חמש שנים הופרד מג"ב עוטף ירושלים ממרחב ירושלים והפך למרחב עצמאי, מאז הוכיח את יכולותיו והפך לכוח המגן העיקרי בהתמודדות עם הטרור ומניעת חדירתו לירושלים.
* מג"ב עוטף ירושלים קיבל תנופה נוספת בהעלאת רמת התקן כביטוי לחשיבות המרחב ומשימותיו.
* דורון ידידי, יש אימרה מפורסמת לכל מי שעסק בהגנה על גבולות של מלחמה, **" קו המגן לעולם יפרץ"** אנו כאן לומר לך, שנעשה הכול שנדבך ההגנה על ירושלים הן בפעילות פח"ע וחיזוק הביטחון האישי והן בפשיעת הפע"ר, מחוז ירושלים העתיר במשימות מאתגרות, הפועל 24/7, המבצע שליחות לאומית מהמעלה הראשונה. אנו כאן הירוקים, לרשותך !
* **יובל**, מג"ב עוטף ירושלים זוכה היום למפקד חדש עתיר ידע וניסיון בעל יכולת לרתום את פקודיו לכל משימה.

מהיכרותי איתך אני בטוח שתקדם ותעצים את המרחב בכל תחומי העשייה.

פיקדון יקר ערך מופקד בידיך היום, זהו מרחב האמון על משימה לאומית רגישה ומורכבת. עליך לפעול ולעמוד מקרוב על הכשירות, הדריכות והמוכנות המבצעית של המרחב לכל תרחיש. ומעל לכל, דאגה מתמדת לביטחונו האישי של האזרח תוך חיזוק וביצור חומת ההגנה של ירושלים.

* **אותך יובל** , לקראת כניסתך לתפקיד אברך אותך בברכת הצלחה מתוך מילות השיר מעל פסגת הר הצופים- **"ירושלים האירי פנייך לבנך".**
* **מאיר**, מרחב עוטף ירושלים נפרד ממך היום!

בזמן כהונתך היית למפקד רב השפעה , מפקד דינמי, כריזמטי, מחדש ויוצר שהוביל יוזמות רבות לחיזוק היכולות המבצעיות ,הטכנולוגיות והמודיעיניות של המרחב.

יצרת שיתוף פעולה ייחודי עם המחוז והפיקוד, רתמת את כלל הגורמים לעבודה משותפת למען מטרה משותפת. מיחידת המעברים, דרך מפקדת התיאום והקישור, יחידת התצפיתניות וגדוד ארז. הקמת יחידת הפלחו"ד שזכתה לשבחים רבים.

פעלת יחד עם אנשיך להגדלת כמות המתנדבים ודאגת שלכל לוחם ולוחמת יהיו מיטב הכלים והאמצעים הדרושים לביצוע משימתם כראוי.

* **"חוזק החומה כחוזק הלוחמים המגנים עליה"** - עוצמתכם באה לביטוי לא רק בחומת המגן שאתם משמשים בהיבט הביטחוני, אלא גם ביכולת שלכם, לחבר ולחנך דורות על מורשתם של עשרים ושלושה חללי המרחב שנפלו, למען העם והגנת הארץ.
* למשפחות היקרות, אני מוצא לנכון להוקיר תודה והערכה לכן, על הליווי והתמיכה במפקדים שלנו לאורך כל הדרך ועל זו שעוד צפויה להם בהמשך.
* אסיים בברכת כהנים שציווני הבורא לברך אתכם - "יברכך ה' וישמרך, יאר ה' פניו אליך ויחונך, ישא ה' פניו אליך וישם לך שלום, ושמו את שמי על בני ישראל ואני אברכם".
* ביום ראשון הקרוב, הבא עלינו לטובה, בני העדה הדרוזית במגב ירושלים ובחיל בכלל, יציינו את החג, נאבי שועייב., מאחל, **וכאל עאם ואינתום בחייר** - חג שמח .
* מודה למי שעסקו במלאכת ארגון הטקס המכובד.